વડાપ્રધાન નરેન્દ્ર મોદી શાળા-કોલેજના વિદ્યાર્થીઓને પરીક્ષામાં તણાવ કેવી રીતે દૂર કરવો તે માટે ૧૬ ફેબ્રુઆરીએ સંબોધન કરવાના હોવાથી ગુજરાતના શિક્ષણ વિભાગ દ્વારા તમામ સરકારી અને ગ્રાન્ટેડ શાળાઓને તે કાર્યક્રમ વિદ્યાર્થીઓ શાળામાં ટીવી પર નિહાળી શકે તેવી વ્યવસ્થા કરવા સૂચના જારી કરાઇ છે. પીએમ મોદી માર્ગદર્શક સંવાદ સાથે પ્રશ્નોતરી પણ કરવાના છે તેથી કાર્યક્રમ પૂર્ણ થયા પછી કેટલા વિદ્યાર્થીઓએ તેને નિહાળ્યો તેની માહિતી મોકલવા પણ તાકિદ કરવામાં આવી છે. ડીઇઓ અને નગર પ્રાથમિક શિક્ષણ સમિતિઓને પણ સવારે ૧૧ થી ૧૨ વાગ્યા દરમિયાન યોજનારા આ કાર્યક્રમમાં ધોરણ ૬ થી ઉપરના બાળકો માટે ૮ મી સુધી વ્યવસ્થા વ્યવસ્થા ગોઠવી સર્વ શિક્ષા અભિયાન કચેરીને જાણ કરવા જણાવાયું છે.